Renier se dagboek – dag 1 By OpenStax | Jobilize.com
3.5 Renier se dagboek - 02
Lees eers saggies deur.
Maak seker jy ken al die woorde.
Neem nou beurte om “Renier se dagboek” vir Juffrou te lees.
Ek weet dit is al laat, maar ek moet eers skryf sodat ek kan weet wat om te doen.
Vandag het ‘n lelike ding in die klas gebeur. Anton is my beste maat. Ons speel saam rugby en ons kuier naweke oor en weer. Ek hou regtig baie van hom. Anton het vandag Sarel se speletjie uit sy tas geneem. Ek weet, want ek het gesien hoe steek hy dit voor in sy hemp in. Toe hy sien ek kyk vir hom, toe wys hy ek moet stilbly.
Die middag toe almal na die speletjie begin soek, toe bly ek tjoepstil en rep nie ‘n woord daarvan dat Anton dit het nie! Dit pla my nou baie. Ek is baie ongelukkig en het nog nie kans gehad om met Anton daaroor te praat nie. Ek weet ook nie of ek moet nie!! Ek hou van Sarel! Hy is ook my maat!!
Renier het ‘n groot probleem.
Sy beste maat was oneerlik en hyself het stilgebly oor dit wat hy gesien het.